Bjarne Laustsen har i dag bedt Integrationsministeren sørge for at Nga Thi Than Vu's ansøgning om opholds- og arbejdstilladelse bliver realitetsbehandlet. - Det er jo helt vanvittigt, at en kvinde, som landmanden gerne vil have, og som dækker et område på arbejdsmarkedet som ikke selv kan finde hænder til, hun ikke engang kan få sin sag ordentligt behandlet, siger Bjarne Laustsen til TV2/NORD. Formanden for arbejsdmarkedsudvalget i Folketinget Knud Kristensen står også uforstående overfor at udlændingeservice ikke engang undersøger om Nga Thi Than Vu's evner er efterspurgte. - Det skal selvfølgelig undersøges om der behov for hendes arbejdskraft. Hvis der er udlændingestyrelsen, der har svigtet i denne sag, så må de jo bare gøre det om igen, siger Knud Kristensen.

Referat:
Den 40-årige vietnamesiske kvinde Nga, der ikke kan få arbejdstilladelse i Danmark får nu hjælp fra to medlemmer af folketinget.